Kære xx

# Børn og unge har fået en ny lov – hvad betyder det for dig?

# 

**Fra den 1. januar 2024** gælder en helt ny lov i Danmark. Den hedder barnets lov. Her får du et brev, som fortæller lidt om, hvad det betyder for dig og den kontakt, du har med [børne-, unge- eller familieafdelingen] i [X] Kommune.

I den nye lov kaldes den rådgiver eller sagsbehandler, du har kontakt til, nu for en børne- og ungerådgiver. Børne- og ungerådgivere laver meget af det samme, som du måske er vant til.

Sammen med dig og dine forældre og andre voksne, skal børne- og ungerådgiveren stadig undersøge, hvordan du får den bedste støtte, hvis du har brug for hjælp.

Den nye lov betyder også, at børne- og ungerådgiveren tit skal tale med dig.

Nogle gange er dine forældre eller andre voksne også med. Det gælder både i starten, når du får kontakt med kommunen, imens du får støtte, hvis du har behov for det, og inden du skal stoppe med at have kontakt til kommunen.

Børne- og ungerådgiveren skal tale med dig om både det, der går godt, og det der er svært. Det betyder, at børne- og ungerådgiveren for eksempel skal snakke med dig, hvis du har problemer i skolen, hvis der er noget du er ked af i forhold til dine venner eller din familie. Måske har du et handicap, der gør, at du skal have støtte til noget, og det skal din børne- og ungerådgiver også snakke med dig om.

Børne- og ungerådgiveren skal tale med dig tit, fordi, din mening er så vigtig, og du skal være med til at fortælle hvad du synes, der skal ske, og hvad der er vigtigt for dig.

Ved at børne- og ungerådgiverene taler med dig ofte, kan I lære hinanden at godt at kende, hvis I ikke allerede gør det. På den måde kan I bedst finde ud af, hvad der virker godt for dig.

Barnets lov giver dig ret til flere ting.

* Du har ret til, at der bliver lyttet til dig, og du skal have mulighed for at fortælle, hvad du gerne vil
* Du har ret til at få en forklaring på, hvad børne- og ungerådgiveren gør med det, du fortæller
* Børne- og ungerådgiveren skal oplyse dig om retten til en bisidder. En bisidder er en person over 15 år, som du selv kan vælge til at gå med dig, når du skal snakke med børne- og ungerådgiveren.
* I nogle tilfælde kan du bede om forskellige ting, allerede fra du er 10 år, fx:
* Anbringelse – det betyder, at du kan bede om at bo et andet sted end hos dine forældre
* Støtteperson under samvær ved anbringelse – det betyder, at du kan tale med en voksen om, hvordan det er at bo et andet sted end hos dine forældre
* Bede om, at du ikke skal have samvær med dine forældre i en periode, hvis du bor et andet sted
* Permanent anbringelse – det betyder, at du kan bede om at blive ved med at bo et andet sted end hos dine forældre

Det er altid de voksne, som beslutter hvilken en støtte, der er bedst – men det sker ikke uden, at du har fået lov at fortælle, hvad du mener.

Du kan altid spørge børne- og ungerådgiveren, hvis du er i tvivl om noget. Du kan altid ringe eller skrive til din børne- og ungerådgiver.

Hvis du gerne vil vide mere om, hvad der sker, når man har kontakt til kommunen, kan du se de her videoer: [Til møde med kommunen](https://sbst.dk/boern/videnscenter-om-boerneinddragelse-og-udsatte-boerns-liv/redskaber/videoer-maalrettet-boern-og-unge-til-moede-med-kommunen)

De er lavet til børn og unge og fortæller om, hvad en børne- og ungerådgiver kan hjælpe med.

Mange hilsner

[Navn på rådgiver, XXXX kommune]